Na temelju članka 56. i članka 28. točka 3. Statuta Srednje škole Jelkovec, KLASA: 602-03/18-10/03, URBROJ: 251-519-18-05, i prijedloga ravnatelja Marka Kovačevića, dipl.ing., Školski odbor Srednje škole Jelkovec na sjednici održanoj dana 05.09.2019. godine donosi sljedeći:

**PROTOKOL O KORIŠTENJU MOBILNIH UREĐAJA**

**Članak 1.**

Učenici su dužni na početku školskog sata prilikom ulaska u učionicu odložiti svoj mobilni uređaj u drvenu kutiju koja se nalazi u svakoj učionici u prostorijama Srednje škole Jelkovec.

**Članak 2.**

Uporaba mobilnog uređaja zabranjena je za vrijeme odvijanja školskog sata, te ukoliko učenik ne postupi sukladno članku 1. ovog Protokola, nastavnik na čijem satu je došlo do kršenja ove odredbe, poslat će učenika u Tajništvo škole gdje će se sastaviti Izjava o oduzimanju mobilnog uređaja, a mobilni uređaj će se pohraniti u Tajništvo.

Tako pohranjeni mobilni uređaj može se vratiti jedino roditelju učenika koji ga može preuzeti u uredu ravnatelja ili u Tajništvu Škole.

**Članak 3.**

1.) Ukoliko nastavnik procijeni da je za kvalitetnije izvođenje nastavnog procesa potrebno korištenje mobilnog uređaja, nastavnik će dozvoliti uporabu istih.

2.) U slučaju postojanja objektivnih razloga koje će procijeniti nastavnik, moguće je dozvoliti privremeno korištenje mobilnog uređaja izvan učionice, te ga potom ponovno vratiti u za to predviđenu drvenu kutiju.

**Članak 4.**

Ovim Protokolom ne krše se prava djeteta, već je isti nužan za neometano odvijanje nastave u odgojno-obrazovnom procesu.

**Članak 5.**

Protokol stupa na snagu danom donošenja.

KLASA: 602-03/19-10/06

URBROJ: 251-519-19-05

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnatelj, Marko Kovačević, dipl.ing.